Diari Oficial de la Generalitat Valenciana


Sumari del DOGV 9157, del 23-08-2021 (2021/8716)

Informació pública de la modificació puntual de l'ordenació detallada del Pla general d'ordenació urbana de València i del Pla de reforma interior «Entrada de Sant Pau». Expedient número 03537/2020/252.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9157

Data del DOGV
:   23-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8716


Data del document
:   13-08-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual de l'ordenació detallada del Pla general d'ordenació urbana de València i del Pla de reforma interior «Entrada de Sant Pau». Expedient número 03348/2020/252. [2021/8716]  
  
El Ple de l'Ajuntament de València, en la sessió del 29 de juliol de 2021, va adoptar l'acord que, en la part dispositiva, diu el següent:  
  
«Primer. Iniciar el procés de consulta a les administracions públiques afectades i persones interessades, i sotmetre a informació pública la modificació puntual de l'ordenació detallada del Pla general d'ordenació urbana de València i del Pla de reforma interior (PRI) «Entrada de Sant Pau» durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat, així com posar a la disposició del públic la documentació tant en les dependències municipals com en la web municipal.  
  
Segon. Sol·licitar un informe als serveis municipals afectats per l'actuació, en concret als serveis consultats en la fase d'avaluació ambiental, així com a les administracions públiques afectades, i a les entitats subministradores dels serveis públics urbans que pogueren ser-ne afectades.  
  
Tercer. Notificar el present acord a l'Associació de Mares i Pares del Col·legi Martí Sorolla i a l'Associació de Veïns de Malilla, en qualitat d'interessats en l'expedient.  
  
Quart. Procedir a la inserció en la pàgina web municipal www.valencia.es de la documentació sotmesa a informació pública; així mateix, aquesta documentació podrà ser examinada en l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs, situat al carrer d'Amadeu de Savoia, núm. 11.»  
  
I, de conformitat amb el que estableix l'article 61.1, lletra b del text refós de la Llei d'ordenació del territori, urbanisme i paisatge, aprovat pel Decret Legislatiu 1/2021, de 18 de juny, del Consell, s'obri el període de consultes i informació pública per a presentar-hi al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació està a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
València, 13 d'agost de 2021.- El secretari: José Vicente Ruano Vila.